ზურაბ ანჯაფარიძის ქუჩა
ზურაბ ანჯაფარიძის ქუჩა — ქუჩა თბილისში, ვაკის რაიონში (დელისი); შალვა ნუცუბიძის ქუჩიდან უნივერსიტეტის ქუჩამდე. წარმოიქმნა XX საუკუნის 70-იან წლებში და სანდრო ეულის სახელი დაერქვა. 2017 წლის 28 აპრილს სანდრო ეულის ქუჩასა და მასთან არსებულ ორ შესახვევს მომღერალ ზურაბ ანჯაფარიძის სახელი მიენიჭა. ქუჩაზეა კიბერნეტიკის ინსტიტუტი, აქ იყო მცირე სიმძლავრის ელექტრული მანქანების ტექნოლოგიის ინსტიტუტიც.